Vrou kritiek ná ongeluk by Kroonvaal-plaza | Netwerk24
16 Junie 2019 13:03
Die wrakstuk van die een motor wat in die botsing naby die Kroonvaal-plaza betrokke was.
Vyf mense is Saterdagaand beseer toe twee ligte motorvoertuie op die N1 suidwaarts, naby die Kroonvaal-plaza in Kroonstad, gebots het. Een van die vyf beseerdes is in 'n kritieke toestand.
Paramedici van ER24, tesame met 'n ander private nooddiens, was vinnig op die toneel en het een voertuig aan die een kant van die pad aangetref met die ander voertuig aan die oorkant van die pad.
Een passasier, 'n vrou, het verskeie beserings opgedoen en is in 'n kritieke toestand. Sy is per helikopter na die naaste hospitaal gehaas.
Die vier ander mense, wat twee kinders insluit, het geringe beserings opgedoen. Hulle is met ambulanse na nabygeleë hospitale geneem.
Die besonderhede rakende die ongeluk is nog nie bekend nie, maar plaaslike owerhede was op die toneel en het bevestig dat daar 'n verdere ondersoek sal wees.